Keskustelu:Säde Vallarén

message: IP-muokkaaja oli merkinnyt artikkelin pikapoistomallineella A5, koska Kankare on "tuntematon yksityishenkilö". Jos merkittävyydestä on epäselvyyttä, niin pitäisi kyllä käydä normaali keskustelu. Perusteluna on se, että artikkelissa on kuusi lähdettä, joista viisi on aiheesta riippumattomia. Ei oikein vakuuta, että epämerkittävyys olisi ilmiselvää.--Htm (keskustelu) 1. toukokuuta 2019 kello 22.22 (EEST)
replies: text: Vaikka lähteitä onkin, en ole ihan vakuuttunut. Tällä hetkellä ainoa hieman merkittävämpi asia on minusta tuo Tinder-tutkimus. Mensa/seksikkyys- ja ahdistelu/poliisin tapa tutkia -jutuissa Kankare on pikemminkin satunnainen esimerkkitapaus, vastaavat jutut olisi voitu kirjoittaa kenestä vaan. Artikkelin nykysisältö on myös lähteisiin nähden hyvin oudosti painotettu. -Ochs (keskustelu) 1. toukokuuta 2019 kello 23.15 (EEST)
replies: text: :Tämä artikkeli on tehty Lisää naisia Wikipediaan -kuukauden muokkaustapahtumassa viime viikolla. Tarkoituksena oli saada Wikipediaan uusia artikkeleita ja uusia muokkaajia. Illan aikana ainakin yksi (muu) artikkeli poistettiin sananselityksenä noin 15 minuutissa sen tallentamisesta (toki se sitten palautettiin takaisin). Jossain määrin on ristiriitaista, että halutaan uusia muokkaajia ja laajempaa artikkelivalikoimaa ja sitten kun joku yrittää, niin kohtelu on aika tylyä. Ainakin tuon toisen artikkelin poiston suhteen liipasinherkkyys oli liitoiteltua.--Htm (keskustelu) 1. toukokuuta 2019 kello 23.25 (EEST)
replies: text: ::Ihmettelin, miten naisesta kirjoitettu artikkeli voisi olla sananselitys, mutta tarkoitat ilmeisesti artikkelia Lasijyrkänne, joka poistettiin ja palautettiin (hyvä niin) 26.4. Sehän ei kuulunut tuohon kilpailuun, vaikka aihe tietysti liittyy tasa-arvoon. – Merkittävyyden tutkiminen nyt vaan on kurja mutta tarpeellinen osa Wikipedian käytäntöjä, eikä niistä pidä luopua jonkin sinänsä kannatettavan muokkaustapahtuman vuoksi. Tämän artikkelin merkittävyyttä ei muuten ole nyt tällä hetkellä kyseenalaistettu. En taida viitsiä. -Ochs (keskustelu) 1. toukokuuta 2019 kello 23.39 (EEST)
replies: text: :::Juu, tarkoitin tietysti lasijyrkännettä. --Tuossa muokkaustapahtumassa oli tarkoituksena (kuten muissakin tapahtumissa joissa olen ollut mukana avustamassa) saada mukaan uusia muokkaajia kirjoittamaan naisten lisäksi mistä tahansa aiheesta. Ei me voida pakottaa kirjoittamaan vain naisista. Muistelen kuulleeni joskus jossain, että naisia kiinnostavia tai naisten elämään liittyviä aiheita ei käsitellä Wikipediassa niin paljon kuin olsisi suotavaa – ainakin jos on tarkoitus innostaa uusia muokkajia. Illan esittelyssä tuli ilmi, että lasijyrkänteen lisäksi myös artikkeli lasikatto puuttui vielä Wikipediasta ja joku nyt sitten vaan otti härkää sarvista eli kopin. Lasijyrkänteessä ei tulkintani mukaan tapahtunut mitään merkittävyyden tarkastelua, vaan se poistettiin suoraan. En sitten tiedä, onko kyse liipasinherkkyydestä vai kapeasta katsantokannasta, mutta jonkunnäköistä pelisilmää tulisi olla, etenkin kun huomaa, että artikkeli on vasta luotu ja on kuitenkin kyse yhteiskunnallsiesta ilmiöstä. Wikipediassa on yhtenä periaatteena ja käytäntönä se, että artikkelit kehittyvät pikku hiljaa yhteisöllisen muokkaamisen tuloksena. Monet laajat artikkelit ovat kasvaneet tyngästä kattaviksi ja monipuolisiksi, kun niitä on kasvatettu joukkovoimalla muutama vuosi. Jossain määrin käy sydämeen se, että uudet innostuneet muokkaajat saavat heti kylmää vettä tylysti niskaansa. Tylytyksen sijaan nämä uudet wikipedistitaimet voisi ottaa varttuneempien muokkajien mentorointiin ja huomaan.--Htm (keskustelu) 2. toukokuuta 2019 kello 00.03 (EEST)
replies: text: ::::Itse kyllä kaatuisin merkittävyyden kannalta poistoon. Henkilö on blogaaja ja ollut yhden tapahtuman tiimoilta päivän uutisjuttuna tissiflashmobin osalta. Vaikka wikipedia sisällöltään onkin laajempaa kuin vaikkapa tietosanakirja, menee tämä jo aika löyhälle tasolle jos henkilöartikkelit tällä perustein tulee. Muhvi 24. heinäkuuta 2020 kello 00.22 (EEST)
replies: text: :::::Tässä ei ole menossa mitään poistoäänestystä eikä merkittävyyskeskustelua.--188.238.173.175 24. heinäkuuta 2020 kello 07.03 (EEST)

text: :::::Juu, ei mitään merkittävää artikkelin perusteella, eli pois. --Jannex (keskustelu) 24. heinäkuuta 2020 kello 07.41 (EEST)
Tätä en vielä laittanut merkittävyyskeskusteluun, koska en tiedä tarpeeksi blogisteista. Mistä näkee miten suosittu tämän henkilön blogi on verrattuna muihin blogeihin. Edelleen silti tähän pätee sama kuin tuohon kaveriinsakin, jos halutaan saada lisää naisia Wikipediaan, pitäisi varmaan lähteä siitä että laitetaan sellaisia joiden merkittävyyskynnys ylittyy. Eikä tälläisiä aika pitkälti poliittiseen katsantoonkin liittyviä. Tuossa projektissa ei varmasti lisätty yhtään naista kenen aatesuunta oli oikealla. Korkki74 (keskustelu) 10. elokuuta 2020 kello 11.46 (EEST)
thread_title:  Merkittävyys 

message: Mielestäni kanditutkielma Älykkyyden diskurssit Helsingin Sanomien ”Mensan jäsen: Mitä seksikkäämmin pukeudun, sen tyhmempänä minua pidetään” -artikkelin kommenteissa ei lähteenä tuo tälle artikkelille minkäänlaista lisäarvoa, minkä takia poistin sen. Kanditutkielmat toki kelpaa lähteeksi, mutta tuo ei keskity artikkelin kannalta olennaisiin asioihin vaan Helsingin Sanomien artikkelin kommenttiosioon. Vallaréniakin se käsittelee vain niissä kohdin, missä referoidaan lähdeartikkelin sisältöä. Tässä Wikipedia-artikkelissa se ei lähteistä mitään, mitä sen käsittelemä lähdeartikkeli ei olisi jo lähteistänyt. Otan asian puheeksi vain, koska tekemäni poisto kumottiin. --Suomalta (keskustelu) 20. elokuuta 2020 kello 18.03 (EEST)
thread_title:  Kanditutkielma lähteenä